Komuniké

Vláda Slovenskej republiky na svojom zasadnutí dňa .............. prerokovala a schválila návrh pomoci Slovenskej republiky pri výcviku irackých bezpečnostných síl. 

Vláda odsúhlasila výcvik irackých špecialistov na území Slovenskej republiky s využitím výcvikových zariadení ozbrojených síl Slovenskej republiky. Vláda súhlasila s ponúknutím účasti dôstojníkom irackých bezpečnostných síl vo výcvikovom kurze pre nižších dôstojníkov, ktorý je organizovaný  v spolupráci s Ministerstvom obrany Spojeného kráľovstva a Ministerstvom obrany Holandského kráľovstva v Liptovskom Mikuláši. Zároveň odsúhlasila návrh na rozšírenie mandátu jednotke ozbrojených síl Slovenskej republiky pôsobiacej v  Iraku tak, aby najviac päť jej príslušníkov mohlo pôsobiť v rámci novej Výcvikovej misie NATO v Iraku.